CELEX: 52010PC0313
Language: lv
Date: 2010-06-17
Title: Priekšlikums padomes īstenošanas lēmumS, ar ko Rumānijai atļauj piemērot īpašu pasākumu, atkāpjoties no 193. panta Padomes Direktīvā 2006/112/EK par kopējo pievienotās vērtības nodokļa sistēmu

|

52010PC0313

 Priekšlikums padomes īstenošanas lēmumS, ar ko Rumānijai atļauj piemērot īpašu pasākumu, atkāpjoties no 193. panta Padomes Direktīvā 2006/112/EK par kopējo pievienotās vērtības nodokļa sistēmu  /* COM/2010/0313 galīgā redakcija - NLE 2010/0174 */  

	[pic] | EIROPAS KOMISIJA |Briselē, 17.6.2010COM(2010)313 galīgā redakcija2010/0174 (NLE)PriekšlikumsPADOMES ĪSTENOŠANAS LĒMUMS,ar ko Rumānijai atļauj piemērot īpašu pasākumu, atkāpjoties no 193. panta Padomes Direktīvā 2006/112/EK par kopējo pievienotās vērtības nodokļa sistēmuPASKAIDROJUMA RAKSTSPRIEKŠLIKUMA KONTEKSTSPriekšlikuma pamatojums un mērķi Saskaņā ar 395. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (turpmāk „PVN direktīva”) Padome pēc Komisijas priekšlikuma ar vienprātīgu lēmumu var atļaut dalībvalstīm piemērot īpašus pasākumus, atkāpjoties no minētās direktīvas noteikumiem, ar nolūku vienkāršot šā nodokļa iekasēšanas procedūru vai nepieļaut atsevišķu veidu nodokļu nemaksāšanu vai izvairīšanos no nodokļu maksāšanas. Rumānija vēstulē, kas 2009. gada 23. septembrī reģistrēta Komisijas Ģenerālsekretariātā, lūdza atļauju ieviest pasākumus, atkāpjoties no PVN direktīvas 193. panta. Saskaņā ar PVN direktīvas 395. panta 2. punktu Komisija ar 2009. gada 14. decembra vēstuli ir informējusi pārējās dalībvalstis par Rumānijas lūgumu. 2009. gada 17. decembra vēstulē Komisija paziņoja Rumānijai, ka tās rīcībā ir visa informācija, ko tā uzskatīja par nepieciešamu lūguma izvērtēšanai. |Vispārīgais konteksts PVN Direktīvas 193. pants vispārīgi paredz, ka parasti nodokļa maksātājs, kas piegādā preces vai sniedz pakalpojumus, atbild par pievienotās vērtības nodokļa (PVN) nomaksu. Rumānijas valdība vēlētos piemērot apgrieztās nodokļa iekasēšanas procedūru, kad nodokļa maksātājs kuram piegādā preces vai sniedz pakalpojumus, kļūst atbildīgs par PVN samaksu šādos gadījumos: – par preču piegādēm un pakalpojumu sniegšanu, ko veikuši nodokļa maksātāji, kuriem uzsākts maksātnespējas process, izņemot mazumtirgotājus, – par kokmateriālu piegādēm ko veikuši nodokļa maksātāji, jo īpaši par augoša meža, apaļo vai saskaldīto kokmateriālu, malkas, koka izstrādājumu, kā arī par apmalotu zāģmateriālu vai šķeldētu kokmateriālu un neapstrādātu kokmateriālu, apstrādātu kokmateriālu vai kokmateriālu sagatavju piegādēm. Nodokļa maksātāji, kuriem uzsākts maksātnespējas process un kuri piegādā preces un sniedz pakalpojumus, finansiālu grūtību dēļ var nebūt spējīgi kompetentajām iestādēm samaksāt PVN, kas saņemts par veiktajām piegādēm. No otras puses, ja pircējs ir nodokļa maksātājs, tas joprojām var atskaitīt samaksāto PVN. Apgrieztu nodokļa iekasēšanu nav paredzēts piemērot piegādēm, kuras veikuši mazumtirgotāji, kuriem uzsākts maksātnespējas process, jo tiem varētu rasties praktiskas grūtības šāda pasākuma piemērošanā, īpaši saistībā ar nodokļa maksātāja statusa noteikšanu saviem klientiem pārdošanas punktā. Rumānijā mežsaimniecībai ir liela ekonomiskā nozīme. Mežsaimniecības nozarē ir liels skaits tirgotāju, kas lielākoties ir nelieli tālākpārdevēji un starpnieki, kuri bieži vien neievēro savas saistības nomaksāt PVN. Šo piegādātāju klienti kopumā ir lielāki, veiksmīgi darbojošies uzņēmumi. Pašreizējo pasākumu atļaus līdz 2013. gada 31. decembrim. |APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMSApspriešanās ar ieinteresētajām personām |Nepiemēro. |Ekspertu atzinumu pieprasīšana un izmantošana |Neatkarīgu ekspertu atzinums nebija vajadzīgs. |Ietekmes novērtējums Lēmuma priekšlikuma mērķis ir cīnīties pret izvairīšanos no PVN maksāšanas, tādēļ tam ir iespējama pozitīva ietekme uz tautsaimniecību. Jebkurā gadījumā šī ietekme būs ierobežota atkāpes šaurās darbības jomas dēļ. |PRIEKŠLIKUMA JURIDISKIE ASPEKTIIerosinātā pasākuma kopsavilkums Atļauja Rumānijai piemērot pasākumu, atkāpjoties no PVN direktīvas 193. panta, attiecībā uz apgrieztās nodokļa iekasēšanas mehānismu par preču piegādi un pakalpojumu sniegšanu, ko veikuši nodokļa maksātāji, kuriem uzsākts maksātnespējas process, izņemot mazumtirgotājus, un par koksnes produktu piegādi. |Juridiskais pamats PVN direktīvas 395. pants. |Subsidiaritātes princips Saskaņā ar PVN direktīvas 395. pantu dalībvalstij, kura vēlas ieviest pasākumus, atkāpjoties no minētās direktīvas, jāsaņem Padomes atļauja Padomes lēmuma veidā. Tādējādi priekšlikumā ir ievērots subsidiaritātes princips. |Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. |Šis lēmums attiecas uz atļauju, kas piešķirta dalībvalstij pēc tās lūguma, un nerada nekādas saistības. |IETEKME UZ BUDŽETUIETEKME UZ BUDžETU |Priekšlikums neietekmē Eiropas Savienības budžetu. |IZVĒLES ELEMENTIPārbaudes/pārskatīšanas/turpināmības klauzula |Priekšlikumā ir iekļauta turpināmības klauzula. |2010/0174 (NLE)PriekšlikumsPADOMES ĪSTENOŠANAS LĒMUMS,ar ko Rumānijai atļauj piemērot īpašu pasākumu, atkāpjoties no 193. panta Padomes Direktīvā 2006/112/EK par kopējo pievienotās vērtības nodokļa sistēmuEIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu[1] un jo īpaši tās 395. panta 1. punktu,ņemot vērā Eiropas Komisijas priekšlikumu,tā kā:1.  Rumānija vēstulē, kas 2009. gada 23. septembrī reģistrēta Komisijas Ģenerālsekretariātā, lūdza atļauju ieviest īpašu pasākumu, atkāpjoties no Direktīvas 2006/112/EEK 193. panta.2.  Komisija ar 2009. gada 14. decembri datētās vēstulēs informēja pārējās dalībvalstis par Rumānijas lūgumu. Komisija ar 2009. gada 17. decembri datētā vēstulē paziņoja Rumānijai, ka tās rīcībā ir visa informācija, ko tā uzskatīja par nepieciešamu lūguma izvērtēšanai.3.  Direktīvas 2006/112/EK 193. pantā vispārīgi paredz, ka parasti nodokļa maksātājs, kas piegādā preces vai sniedz pakalpojumus, atbild par pievienotās vērtības nodokļa (PVN) nomaksu nodokļu iestādēm.4.  Rumānijas pieprasītās atkāpes mērķis ir noteikt, ka preču vai pakalpojumu saņēmējs ir atbildīgs par PVN nomaksu divos konkrētos gadījumos. Pirmais gadījums attiecas uz kokmateriālu piegādēm, ko veic nodokļa maksātāji, kā noteikts valsts tiesību aktos. Otrs gadījums attiecas uz preču piegādi un/vai pakalpojumu sniegšanu, ko veikuši nodokļa maksātāji, izņemot mazumtirgotājus, kuriem uzsākts maksātnespējas process.5.  Finansiālu grūtību dēļ maksātnespējīgi uzņēmumi par to piegādātajām precēm vai sniegtajiem pakalpojumiem bieži vien nespēj samaksāt PVN kompetentajām iestādēm. Tomēr saņēmējs principā var atskaitīt PVN, pat ja piegādātājs to kompetentajām iestādēm nav samaksājis.6.  Mazumtirgotājiem būtu grūti noskaidrot nodokļa maksātāja statusu saviem klientiem pārdošanas punktā, tāpēc apgrieztā nodokļa iekasēšana nebūtu jāpiemēro mazumtirgotājiem, kuriem ierosināts maksātnespējas process.7.  Rumānijas kokmateriālu tirgus būtība un iesaistīto uzņēmumu rīcība arī rada dažas problēmas. Tirgū ir daudz mazu uzņēmumu, kurus Rumānijas iestādēm ir grūti kontrolēt. Visbiežāk sastopamais nodokļu nemaksāšanas veids ir piegādātāja rēķina izrakstīšana par piegādēm un pēc tam pazušana, nesamaksājot nodokli kompetentajām iestādēm, bet klientam atstājot derīgu rēķinu, uz kura pamata var atskaitīt PVN.8.  Nosakot saņēmēju kā personu, kas atbildīga par PVN samaksu attiecībā uz kokmateriālu piegādēm, ko veikuši nodokļa maksātāji, un attiecībā uz preču piegādēm un pakalpojumu sniegšanu, ko veikuši nodokļa maksātāji, izņemot mazumtirgotājus, kuriem uzsākts maksātnespējas process, atkāpe novērš radušos sarežģījumus, neietekmējot maksājamā nodokļa summu. Tas ļauj novērst noteiktu veidu nodokļu nemaksāšanu vai izvairīšanos no tiem.9.  Šis pasākums ir samērīgs ar vēlamo mērķi, jo to nav paredzēts piemērot vispārēji, bet tikai attiecībā uz atsevišķām darbībām un nozarēm, kurās ir vērā ņemamas problēmas attiecībā uz nodokļa iekasēšanu, nodokļa nemaksāšanu vai izvairīšanos no nodokļa maksāšanas.10.  Atļauja ir derīga ierobežotu laika posmu, un tādēļ tās darbības laiks beidzas 2013. gada 31. decembrī. Ņemot vērā līdz minētajai dienai gūto pieredzi, var veikt novērtējumu par to, vai atkāpe joprojām ir pamatota vai nav pamatota.11.  Atkāpei nav nelabvēlīgas ietekmes uz Savienības pašu resursiem, ko veido PVN,IR PIEŅĒMUSI ŠO LĒMUMU.1. pantsAtkāpjoties no Direktīvas 2006/112/EK 193. panta, Rumānijai atļauj par nodokļa maksātāju, kas atbild par PVN samaksu, noteikt personu, kurai piegādā preces vai sniedz pakalpojumus, kas minēti šā lēmuma 2. pantā.2. pantsAtkāpe, kas paredzēta 1. pantā, attiecas uz:12.  kokmateriālu piegādēm, ko veic nodokļa maksātāji;13.  preču piegādēm un pakalpojumu sniegšanu, ko veic nodokļa maksātāji, izņemot mazumtirgotājus, kurām uzsākts maksātnespējas process.Kokmateriāli, kas minēti 1. punktā, ir augošs mežs, apaļi vai saskaldīti kokmateriāli, malka, koka izstrādājumi, kā arī apmaloti zāģmateriāli vai šķeldēti kokmateriāli un neapstrādāti kokmateriāli, apstrādāti kokmateriāli vai kokmateriālu sagataves.3. pantsŠis lēmums zaudē spēku 2013. gada 31. decembrī.4. pantsŠis lēmums ir adresēts Rumānijai.Briselē,Padomes vārdā —priekšsēdētājs [1] OV L 347, 11.12.2006., 1. lpp.